cyanic-selkie/wikianc huggingface dataset:
טקטיקה עירונית
גינון גרילה
גינון בקרקע שאין לגנן זכות חוקית לנצל, דוגמת אתרים נטושים, חלקות שאינן מטופחות או ברכוש פרטי.
רחוב פתוח
רחובות בערים שונות דוגמת ניו יורק מספקים באופן זמני מרחבים בטוחים להליכה, רכיבה על אופניים, החלקה ופעילות חברתית; מקדמים פיתוח כלכלי מקומי ומעלים את המודעות להשפעת המכוניות על המרחב הציבורי.
הפיכת מדרכה לכיכר
בשינוי שפופולרי בניו יורק, מדרכות מומרות לכיכרות עירוניות. סגירת כיכר הטיימס (טיימס סקוור) לתנועת כלי רכב והפיכתה בעלות נמוכה לרחבת הולכי רגל היא דוגמה לרחבת מדרכה. דוגמה נוספת היא סגירה זמנית של השאנז אליזה בפריז לתנועת כלי רכב פעם בחודש.
פופ-אפ קפה
פטיו או טרסה זמניים שנבנו כדי לספק מקומות ישיבה לבתי קפה סמוכים או לעוברים ושבים. הדבר נפוץ בעיקר בערים שבהן המדרכות צרות ושאם לא כן אין בהן מקום לאזורי ישיבה או אכילה בחוץ.
פופ-אפ פארק
פארק פופ-אפ הוא סגירה זמנית או קבועה של מקומות שאינם בשימוש לאזורי התכנסות עירוניים.
פופ-אפ מסחר
חנויות קמעונאות זמנית המוקמת בחנות או נכס פנויים.
נתיבי אופניים מוגנים
הצבת עציצים או מחסומים פיזיים אחרים כדי לגרום לנתיבי אופניים צבועים להיות בטוחים יותר. לעיתים אין מסלול אופניים מוגדר מראש, וההגנה הפיזית היא הסימן היחיד לנתיב.
עונת 2014 בגביע ליברטדורס
התחרות הסתיימה בניצחון של סן לורנסו, וזאת בפעם הראשונה בתולדות המועדון. בכך הופסק רצף של 4 שנים בהן קבוצה ברזילאית ניצחה בתחרות. לראשונה מאז 1991 ברזיל לא הייתה מיוצגת בחצי הגמר ולראשונה מאז 2004 בסדרת הגמר.
מתכונת התחרות
בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים. בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט.
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.
הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.
Last Girl on Earth
Last Girl on Earth (בעברית: הילדה האחרונה על כדור הארץ) היה סיבוב ההופעות השלישי של זמרת הפופ ריהאנה, שנועד לקדם את אלבום האולפן הרביעי שלה, Rated R. סיבוב ההופעות התחיל בתאריך 16 באפריל 2010, הסתיים אחרי 11 חודשים בתאריך 12 במרץ 2011 וכלל 67 יעדים, מתוכם 30 באירופה, 27 בצפון אמריקה, 9 באוסטרליה והופעה אחת בישראל שבאסיה. ההופעה בישראל התקיימה ב-31 במאי 2010, בחסות חברת אורנג', באצטדיון בלומפילד בתל אביב. ריהאנה הכריזה על תחילתו של סיבוב ההופעות בדצמבר 2009 ואמרה: "זה הולך להיות סיבוב הופעות עולמי, אז זה הולך להיות טיול מאוד ארוך, אנחנו בהחלט נהיה בעיר שלך אז כדי שתחפש". סיבוב ההופעות הרוויח בסיומו 50 מיליון דולר, מתוכם 10 מיליון דולר ב-9 יעדים באוסטרליה, וקיבל ביקורות חיוביות מהמבקרים.
רקע ופיתוח
בריאיון עם תוכנית הטלוויזיה "Entertainment Tonight", הסבירה ריהאנה את השם של סיבוב ההופעות: "אני רוצה לחשוב על עצמי כילדה האחרונה על כדור הארץ, כי לפעמים אנשים מקבלים החלטות המבוססות על ההשקפה של אחרים ואתה יודע, בשבילי החיים שלי הם החיים שלי. זה העולם שלי. ואני הולכת לחיות אותם בדרך שאני רוצה. ככה אני חושבת על כל דבר, באופן בו אני מתמקדת בי ובעבודה שלי. זה באמת מרחב צר התקדמות". סיבוב ההופעות, בכוריאוגרפיה של טינה לנדון, הוכרז באופן רשמי ב-9 בדצמבר 2009, על הסט של הקליפ לשיר Hard. ריהאנה גם הודיעה שכמה מהתאריכים בסיבוב ההופעות באירופה יוכרזו באתר האינטרנט הרשמי שלה. על פי עיתון Pollstar, במהלך 2010 גרפה ריהאנה 27 מיליון דולר בסיבוב ההופעות. בסיום הסיבוב הרוויחה 40 מיליון דולר. מבין זמרי החימום בבריטניה, נבחרה הזמרת פיקסי לוט ובתוספת של הרגע האחרון גם Tinie Tempah ו-Tinchy Stryder. בריאיון ל-MTV ריהאנה אמרה: "אנחנו כבר יוצאים עם רעיונות שונים וכל מיני דברים מגניבים שאנחנו יכולים לעשות, דברים שמעולם לא ראו לפני כן. אבל עכשיו אנחנו כבר מתחילים ונכנסו לפרטי פרטים של כל מה שצריך. האווירה של הסיור תהיה כמו האינטרנט. צפויות כמה הפתעות סקסיות בבריטניה כי אני אלך עד הסוף עם הסיור ואני מקווה להופיע בכמה פסטיבלים בבריטניה". במהלך החזרות לסיבוב ההופעות ריהאנה לקחה גם כמה שיעורי תופים מטראביס בארקר. נוהג זה שימש אותה מאוחר יותר כאשר ביצעה את גרסת הכיסוי לשיר The Glamorous Life, שבוצע במקור על ידי שילה אי. באפריל 2010 הודיעה ריהאנה על כמה תאריכים ומקומות בהם תופיע בצפון אמריקה. כזמרת חימום, הייתה אמורה להופיע הראפרית ניקי מינאז', אך ויתרה על השתתפותה כי הייתה צריכה לעבוד על אלבום הבכורה שלה. ב-5 באפריל 2010, העלתה סרטון לאתר יוטיוב הנועד לפרסם את סיבוב הופעות.
במרץ 2010 הודיעו העיתונים הישראליים כי ריהאנה תופיע בישראל באצטדיון בלומפילד בתל אביב בחסות אורנג'. בחסות זו אורנג' אפשרה בפרויקט מיוחד לבני 16 ומעלה ולכל מי שמתנדב 4 שעות לקהילה לקחת חלק בהופעה ללא עלות. מאוחר יותר הוכרז כי ריהאנה תצטרף למתנדבים לפני ההופעה כדי לעשות את העבודה בקהילה המקומית. בריאיון עם AOL ריהאנה אמרה כי הקהל צריך לצפות לשדרוג גדול בהשוואה להופעות הקודמות שלה. היא ציינה: "מעולם לא עשיתי סיור בצורה כזאת. ההפקה לא תאומן והתלבושות... אנחנו לקחנו את זה לרמה אחרת לגמרי. חזותית וקולית זאת הולכת להיות עליית מדרגה גדולה מהפעם הקודמת". ההועפה בבימויו של ג'יימי קינג שעבד בעבר עם מדונה, בריטני ספירס ואבריל לאבין. טינה לנדון שעבדה עם ג'נט ג'קסון, שימשה ככוריאוגרפית. מנהל קריאייטיב לסיור הוא סיימון הנווד, שהיה גם המנהל הקריאטיבי של האלבום Rated R. הנווד הסביר על סיבוב ההופעות: "במשך חודשים דיברנו בהרחבה על סיבוב ההופעות אפילו עוד לפני שחרור האלבום והסתכלנו על כל היבט של הסיור מסטייל ועד לראיונות חזותיים. יש סיפור גדול שהתפתח באמצעות הקמפיין ולבסוף נחשף בסיור. חלק מההשארה לסיור היה מהסרט "איש האומגה" וחלק מהרעיונות היו כמובן מהשירים או מחזיונות אישיים של ריהאנה". הגיטריסט נונו בטנקורט חתם להוביל את הלהקה. הוא אמר כי "החזרות היו יותר טובות ממה שציפיתי כי הלהקה היא מדהימה ביותר, ואני מקבל את הזכות להוסיף להרכב שלהם צליל. זה הולך להיות כיף."
ביקורות
ה-Telegraph אמר: "בזמן שהסיור היה בבריטניה ובארצות הברית ריהאנה הייתה סופרסטאר R&B והיא לא לקחה שבויים. היא פתחה עם בלדת הפופ רוק Russian Roulette שברקע היה סרטון של בובות שנשרפות והחליפה את הבגדים בביצוע השיר השני שלה (Hard), בו היא ישבה בפישוק רגליים על קנה רובה של טנק ורוד בגודל טבעי ואילו להקת המחול היו חצי עירומים בתלבושת צבאית וסחררו את הקהל עם הרובים שלהם. סקס, אלימות ופירוטכניקה (כולל ענני פטריות כדי ללוות את פצצת תבערת האש) היו הנושאים המרכזיים של הערב. יש לריהאנה סט שלם של להיטים שכל אחד מהם בוצע במקסימום בשביל לדפוק את הדולרים של הקהל: עם תלבושות חושפניות, ריקודי זימה, והתפאורה ומסכי Sci-Fi שמושכים את העין. האוהדים הצעירים ובעיקר נשים שבאמת מעריצים את ריהאנה היו מלאי גרון בכל פעם שניתנה להם הזמנות להצטרף אל השירה. סקס ואלימות ואולי האיפור והבידור שברו את הקופות של המאה ה-21 אבל המחירים היו אובדן תמימות, קסם ואינדיבידואליות". Radio 1 אמר: "הכוכבת בת ה-22 לבשה שמלה שחורה באורך הרצפה עם אורות מהבהבים אדומים ופשוט בעטה את המופע באצטדיון O2 שהחל עם השיר Russian Roulette, שאגב אם כבר מדברים רוב הקהל התלהב מהביצוע. המופע הסתיים עם הלהיט הגדול ביותר שלה עד כה, Umbrella, ששהה 10 שבועות רצופים במקום ה-1 ב-2007 בבריטניה". The Mirror אמר: "כשיצאה ל-Last Girl on Earth, שהנושא שלו הוא כמו בחיים, היא פצחה בביצוע לוהט של Russian Roulette וזה לא היה ליפסינק. היא הגבירה את המשחק שלה והיא מוכנה לקרב אותו למעשים נשיים חדשים". מיקאל ווד מ"רולינג סטון" כתב ביקורת על הקונצרט בלוס אנג'לס: "ריהאנה החזיקה את תשומת הלב של הקהל לאורך כמעט שעתיים מלאות בשינויי תלבושות, קטעי וידאו וקטעי במה מורכבים".
קליי מקליין מ-BET אמרה על המופע: "ייתכן שהיו ספקות, אבל ריהאנה הוכיחה שיש לה כוח לתפקד על במה במשך כמעט שעות. ריהאנה יכולה לשיר ולא היו סימנים על השפתיים של ליפסינק. ריהאנה לא אמרה שהיא הייתה ויטני יוסטון, ובזמן שאין לה מנעד קולי מסיבי, היא משתמשת בקול שלה היטב, ונשמעה בדיוק כמו התקליטים שלה ושרה בקולי קולות". הניו יורק פוסט אמר: "ריהאנה היא נערת חלומות. היא שמרה למופע סט תוסס עם זיקוקים, ארסנל של אביזרי אקדח וריקודי פופ תוססים. בשיר האחרון "Umbrella" ריהאנה נתנה ביצוע מחשמל ומעולה".
תקריות
ב-19 באפריל 2010, אחרי הופעתה בשווייץ, גרמה ריהאנה לכותרות בעיתונים כשנלקחה לבית חולים בציריך. מנהלה האישי אמר: "היו לה צלעות פצועות והיא הלכה לעשות בדיקה כדי להיות בטוחה שזה לא רציני, וזה לא היה". בבית החולים בציריך אמרו: "ריהאנה עברה תאונה ויותר מזה אנו לא נגיד. אנחנו לא הולכים לתת את כל פרטים." ריהאנה, לעומת זאת, עדיין הייתה מסוגלת לבצע את ההופעה הבאה בליון, צרפת, ב-20 באפריל.
תקציר המופע
המופע נפתח בסרטון של השיר "Mad House", בו נראית ריהאנה משובטת בתוך מעבדה לבנה. לאחריו נפתחת המערכה בשיר "Russian Roulette", כאשר במהלכו הוקרן במסך מאחור סרטון שבו רואים בובות נשרפות וריהאנה לובשת שמלה שחורה עם אורות אדומים מהבהבים שהיא עומדת על במה נוספת אשר מתרוממת באוויר. בשיר "Hard" ריהאנה מחליפה לבגד גוף ויושבת על תותח ורוד בגודל טבעי כאשר עשן יוצא ממנו ורקדנים בלבוש צבאי רוקדים עם רובים בידיהם. בשיר שלאחריו, "Shut Up and Drive", ריהאנה מבצעת את השיר ליד מכונית בגודל טבעי ובסיום השיר ריהאנה חובטת במכונית עם אלה. בשיר הבא, "Fire Bomb", ריהאנה מבצעת את השיר ללא רקדנים כאשר היא ממשיכה לעמוד על אותה המכונית. בזמן שריהאנה מבצעת את השיר "Disturbia", רקדנים, הלבושים כמו מפלצות, עומדים על קביים מקיפים אותה. לאחר מכן מוקרן סרטון נוסף תחת השם "Welcome To Rihanna's World" ובו מוקרנים אוסף של קטעים ואפקטים. אחרי סרטון זה, ריהאנה פותחת את המערכה הבאה בשיר "Rockstar 101" בו היא לבושה בבגד גוף שחור. בתחילת השיר ריהאנה יורדת לבמה במעלית ולאחר מכן מבצעת את השיר כשהיא אוחזת בגיטרה שחורה. בשיר "Rude Boy" ריהאנה עומדת ליד ערמת טלוויזיות כאשר צלמי פפראצי מקיפים אותה. ריהאנה מבצעת את השיר "Wonderwall" (גרסת כיסוי) ולאחריו את השיר "Hate That I Love You" כשהיא יושבת על הבמה עם רקדניה. בביצוע השיר "Rehab" ריהאנה שוכבת על כיסא מסתובב. לאחר מכן ריהאנה מבצעת את השירים "Unfaithful" ו-"Stupid in Love" ללא ליווי של רקדנים או אביזרים. בשיר "Te Amo", רקדן, שידיו קשורות למתקן, רוקד על הבמה ואז ריהאנה עולה באוויר כאשר היא יושבת על מתקן בצורת רובה. אחרי הביצוע לשיר "Te Amo" מוקרן שוב סרטון מעבר בשם: "?Can You Hear Us" בו נראית ריהאנה מסתובבת במעגל סביב עצמה. כאשר ריהאנה עולה לשיר את "Don't Stop the Music" היא עולה בלבוש חדש, הפעם בבגד לבן עם רשת לבנה. במהלך ביצוע השיר הרקדנים מבצעים פעלולים בתוך כלוב ירוק בצורת קובייה. אחרי השירים "SOS" ו-"Let Me", ריהאנה מבצעת את "The Glamorous Life" (גרסת כיסוי), בו היא מבצעת סולו תופים קצר בעצמה. אחרי ביצוע השירים: "Breakin' Dishes" ו-"Take a Bow", עוברת ריהאנה לבצע מחרוזת של השירים "Wait Your Turn"\"Live Your Life"\"Run This Town", כאשר היא מוקפת בבובות מתכת. בסיום המופע, בלהיט "Umbrella", ריהאנה עולה בבמה קטנה מעל הקהל כאשר היא אוחזת במוט דמוי מטרייה.
הופעות באוסטרליה
המופע חולק לשני חלקים כאשר החלק הראשון קרוי: Last Girl on Earth 0.1 וחלקו השני נקרא Last Girl on Earth 0.2. החלק הראשון בוצע בתאריכים 16 באפריל 2010-28 באוגוסט 2010 בצפון אמריקה, אסיה ואירופה ואילו החלק השני באוסטרליה בלבד מה-25 בפברואר 2011 עד ל-12 במרץ אותה שנה. במהלך ההופעות באוסטרליה ריהאנה ביצעה את השירים: "Love the Way You Lie (Part II)", "S&M", "What's My Name?", ו-"Only Girl (In the World)", במקום השירים "Stupid in Love", "Rehab" ו-"Russian Roulette".
אירופה
מערכה ראשונה: מערכה שנייה: מערכה שלישית: מערכה רביעית: הדרן:
צפון אמריקה
מערכה ראשונה: מערכה שנייה: מערכה שלישית: מערכה רביעית: הדרן:
אוסטרליה
מערכה ראשונה: מערכה שנייה: מערכה שלישית: מערכה רביעית: הדרן:
קשה
הזמרת קשה שימשה כזמרת חימום בכל היעדים בצפון אמריקה:
ג'סיקה אלכסנדר
ג'סיקה אלכסנדר (באנגלית: Jessica Alexander; נולדה ב-19 ביוני 1999) היא שחקנית קולנוע, טלוויזיה ודוגמנית אנגלייה.
ביוגרפיה
אלכסנדר גדלה בריצ'מונד, לונדון. ויש לה אחות צעירה יותר, סופי. היא למדה בתיכון פוטני וסיימה את לימודיה בשנת 2017.
קריירה
אלככסנד החלה את הקריירה שלה כששיחקה בשני סרטים קצרים עצמאיים; בשנת 2013 בסרט Venice 70: Future Reloaded ובשנת 2016 בסרט Ttruck, לפני שעשתה את הופעת הבכורה שלה בטלוויזיה בדרמת הנעורים של ערוץ דיסני האיטלקי ב-2018 בסדרה "Penny on M.A.R.S" בתור לוסי קרפנטר, הדמות האנטיגוניסטית בשתי העונות הראשונות. באותה שנה, היא הוחתמה על ידי סוכנות הדוגמנים Select Model Management. וחתמה על חוזה עם עם סוכנות הדוגמנים נקסט. בשנת 2020, היא זכתה להכרה על תפקידה בתור אוליביה הייז בסדרת מותחן הנעורים "Get Even".
בשנת 2021, שיחקה במותחן הדיסטופי הדרום אפריקאי "Glasshouse", בבימויו של קלסי איגן שאלכסנדר הכירה בפרויקט קודם, ובטסי בסרט האימה הבריטי "A Banquet".
במרץ 2021, פורסם כי אלכסנדר לוהקה לתפקיד בסרט "בת הים הקטנה", עיבוד לסרט באותו שם של דיסני שיצא לאקרנים בשנת 2023. אלכסנדר לוהקה גם לתפקיד בסרט המותחן "Into the Deep".
בהירות נראית
באסטרונומיה, בהירות נראית (באנגלית: Apparent Magnitude) היא סקאלה יחסית המציינת את שטף הקרינה האלקטרומגנטית של כוכבים ושל גרמי שמים אחרים, שהיה מגיע אל כדור הארץ, אלמלא הייתה קיימת האטמוספירה (אשר מקטינה את השטף עקב בליעת אור). הבהירות מצוינת על סקאלה לוגריתמית יורדת, בה ככל שהערך גבוה יותר - השטף נמוך יותר, כלומר גרם השמיים יותר "כהה". הבהירות מסומנת בדרך כלל על ידי האות m.
בעת מדידת בהירות משתמשים במסנן תדרים, שבורר תחום תדרים מסוים מספקטרום האור של הכוכב. לרוב מקורות האור יש בהירות שונה בתחומי תדרים שונים, ועל כן בציון בהירות של כוכב יש לציין גם את המסנן שבו נעשה שימוש בעת המדידה. אם לא מצוין מסנן, הכוונה לבהירות בתחום האור הנראה.
היסטוריה
האסטרונום תלמי, בספרו אלמגסט, מתאר נוהג המיוחס להיפרכוס, לסווג את הכוכבים לשש דרגות על פי מידת הבהירות שלהם. על פי נוהג זה, דרגה 1 ציינה את הכוכבים הבהירים ביותר, ודרגה 6 את הכוכבים העמומים ביותר.
בשנת 1856 פרסם נורמן פוגסון (Norman Robert Pogson) את סקאלת הבהירות המוכרת כיום. היא מבוססת על הסקאלה הקדומה של היפרכוס ותלמי. פוגסון קבע יחס של 100 (ליניארי) בעוצמת שטף הקרינה בין דרגה 1 לבין דרגה 6, או במילים אחרות יחס של
בין שתי דרגות עוקבות. פוגסון בחר בסולם לוגריתמי, בעקבות חוק ובר-פכנר שהיה מקובל אז, לפיו התפיסה האנושית יחסית ללוגריתם של העלייה בעוצמה של הגודל הפיזיקלי. היום מקובל שחוק החזקה של סטיבנס (Stevens' power law) הקובע שהתפיסה האנושית של הראייה יחסית לשורש ריבועי של עוצמת האור, מדויק יותר ועל כן סקאלת הבהירות לא מתארת בצורה מדויקת את תפיסת הבהירות האנושית. כך למשל, כוכב בדרגה 1 נראה לעין כבהיר יותר מכוכב מדרגה 2, אבל לא באותה מידה שבה כוכב מדרגה 2 נראה בהיר יותר מכוכב בדרגה 3.
הסקאלה של פוגסון הורחבה לבהירויות חזקות מדרגה 1 (כלומר בהירות קטנה מ-1) ולבהירויות חלשות מדרגה 6 (כלומר בהירות גבוהה מ-6). בתחילה, נקודת הייחוס נקבעה בעזרת בהירותו של פולאריס כבהירות 2, אולם משהתברר כי פולאריס הוא כוכב משתנה, הוחלט שהכוכב וגה ישמש ככוכב ייחוס, ובהירותו נקבעה ל-0. תכונתו של וגה ככוכב שבהירותו כמעט שלא משתנה בטווח רחב של תדרים סייעה בבחירה בו ככוכב הייחוס. כיום, מסיבות טכניות ולאחר מדידות מדויקות יותר, מוגדרת בהירותו של וגה בתור 0.03.
סקאלת הבהירות
כאמור לעיל, הכוכב וגה נבחר ככוכב שבהירותו 0, ובהירויות שאר הכוכבים כוילו לפיו. כיום, בעת ביצוע מדידות פוטומטריות, נהוג למדוד בהירויות ביחס לכוכבי-ייחוס, שבהירותם ידועה ומנוטרת באופן תדיר.
שני כוכבים שיוצרים כמויות שטף 1f, 2f בהתאמה, ייראו בבהירויות של 1m, 2m בסקאלה לוגריתמית, לפי הקשר:
או:
שטף האור המגיע לצופה על פני כדור הארץ מכוכב שבהירותו m=5 גדול פי 2.512 מהשטף של כוכב שבהירותו 6, או פי 2.5122 מכוכב שבהירותו 7. כאשר אומרים שכוכב מסוים נמצא בדרגת בהירות 1, מבלי לציין את הבהירות המדויקת, הכוונה היא שבהירותו הנראית היא בין 1.5 ל-0.5.
בהירות גבולית
בהירות גבולית היא הבהירות שמעבר לה עצם שמיימי חשוך מכדי להבחין בו. נהוג לומר שהבהירות הגבולית לעין בלתי מצוידת היא 6, אך מרבית האנשים שראייתם תקינה רואים מעל 6.5, וישנם שרואים יותר מכך.שימוש בטלסקופ מעלה את ערך הבהירות הגבולית במידה ניכרת. לטלסקופ שרדיוס המראה/עדשה שלו הוא R (במילימטרים), הבהירות הגבולית ניתנת לחישוב על פי הנוסחה
יש לזכור שזו נוסחה עבור רגישות עין ממוצעת, ובפועל ישנם הבדלים גדולים בין רגישות העיניים של אנשים שונים.
הבהירות הגבולית הגבוהה ביותר היא של טלסקופ החלל האבל, 31. הגעה לבהירות זו כרוכה בחשיפה ממושכת, כלומר צילום האובייקט לאורך זמן רב. בהירות גבוה מ-31 נבלעת ברעש הנגרם ממיכשור הטלסקופ.
שיטות פוטומטריות
הבהירות של הגוף השמיימי נמדדת תוך שימוש במסנן המעביר אורכי גל מסוימים. הגדרת אוסף מסננים סטנדרטי נקראת שיטה פוטומטרית (Photometric system). השיטה הפוטומטרית הראשונה שהוגדרה הייתה שיטת UBV והיא משמשת עד היום לסיווג כוכבים. לפי שיטה זו מודדים את הבהירות בעזרת שלושה מסננים. המסנן הראשון מעביר את תחום האור הנראה (visual) והוא מדמה בקירוב את תגובת העין האנושית. הבהירות הנמדדת בעזרת מסנן זה, שאורך הגל המרכזי שלו נמצא ב-540 ננומטר, מסומנת כ-mV או כ-V. הבהירות הנמדדת בעזרת המסנן השני, שמרכזו ב-442 ננומטר, אורך גל המתאים לאור כחול (blue), מסומנת כ-mB או כ-B, והבהירות של המסנן השלישי שמרכזו ב-364 ננומטר, בתחום האור העל-סגול (UV), מסומנת כ-mU או כ-U.
ניתן ללמוד פרטים רבים על אופיו של כוכב על ידי מדידה עם מספר מסננים. לווגה, למשל, יש בהירות כמעט שווה כשהיא נמדדת בשלושת המסננים של שיטת UBV, ותחילה היא הוגדרה כ-0 בשלושתם. אולם, מצב כזה אינו טיפוסי ולרוב הכוכבים יש בהירות שונה כשהמדידה מתבצעת עם מסננים שונים. הטמפרטורה של הכוכב יכולה להיקבע בדיוק גבוה בעזרת חישוב ההפרש בין הבהירות באורכי גל שונים. כך למשל, ההפרש B-V שנקרא אינדקס צבע נותן אינדיקציה ישירה לצבע של הכוכב. קביעת הצבע מאפשרת לחשב את הטמפרטורה של פני השטח שלו, בהתאם לתכונות של פליטת גוף שחור.
כיום משמשות מספר שיטות פוטומטריות, ובהן כאלו שיש בהן יותר מסננים, המכסים תחומי תדרים נוספים, כמו אור תת-אדום. חלק מהמסננים מתאימים לאורכי גל שלא מסוגלים לחדור דרך אטמוספירת כדור הארץ, ולכן הם נמצאים בשימוש רק במדידות המתבצעות בעזרת לוויינים או כלי טיס אחרים שמגיעים לקצה האטמוספירה או יוצאים ממנה.
הקשר לבהירות המוחלטת
הבהירות הנראית גדלה עם העלייה בבהירות המוחלטת, והיא פוחתת בעבור מרחקים הולכים וגדלים מהמקור. הקשר בין הבהירות המוחלטת (M) לבהירות הנראית (m) נתון על ידי הנוסחה: הגודל DL קרוי מרחק הבהירות, והוא שווה למרחק מהמקור ביחידות פרסק (כ-3.2616 שנות אור) עבור עצמים קרובים. כשמדובר במרחקים גדולים, יש לקחת בחשבון את השפעת עקמומיות המרחב, לפי תורת היחסות הכללית, ולהכניס תיקון לערכו של DL.
כמו בנוסחת הבהירות הלוגריתמית שלעיל, מקורו של הגורם 5 בשימוש בלוגריתם לפי בסיס 10, בתוספת גורם 2 שמקורו בריבוע המרחק.
המספר 1 שבתוך הסוגריים גורם לכך, שהבהירות הנראית של עצמים שמרחקם מהצופה 10 פרסק, שווה בגודלה לבהירות המוחלטת.
אמסטרדם
אמסטרדם (בהולנדית: Amsterdam, ) היא עיר הבירה של הולנד והעיר הגדולה ביותר בה. אמסטרדם מושכת אליה מיליוני תיירים בכל שנה, והיא אחת מערי התיירות המובילות באירופה. מוטו העיר: Heldhaftig, Vastberaden, Barmhartig ("אמיצת-לב, החלטית, רחומה").
ימי הביניים
אמסטרדם נוסדה ככפר דייגים במאה ה-12. לאחר ייסודו של הכפר נבנה סכר על נהר אמסטל (הנהר הטבעי היחיד שחוצה את העיר) - סכר זה נתן לעיר את שמה "אמסטל דאם" - הסכר על האמסטל. חרף היותה בירת הולנד והעיר החשובה במדינה, העיר קמה יחסית בשלב מאוחר, לאחר שערים כמו אוטרכט ורוטרדם כבר היו מבוססות באזור.
ב-27 באוקטובר 1275 קיבלה אמסטרדם חופש מתשלום מכסים. העיר קיבלה זכויות עירוניות בשנת 1300 או 1301, מגי ואן הנגוון - הבישוף של אוטרכט.
החל מהמאה ה-14 החלה אמסטרדם להיות גורם מסחרי משפיע באזור. הזינוק הכלכלי החל כאשר העיר נקבעה כתחנת הגבייה של מכסי-מעבר ממשלוחי משקה הבירה ממדינות אחרות. המים היו מזוהמים, והבירה הייתה פופולרית בשל היותה תחליף למים לשתייה. במאה זו, העיר הפכה לנקודת מעבר לתבואות מהארצות הבלטיות. מצרכי המזון מאירופה כולה החלו עוברים דרכה, ותושבי העיר היו יכולים לקזז בקלות עודף במצרך אחד על חשבון מצרך אחר שחסר באזור.
להתפתחות העיר במאה ה-14 היה גם פן דתי. בשנות הארבעים של המאה נפוצו שמועות על נס לחם הקודש. השמועה שעברה מפה לאוזן הייתה בדבר אדם גוסס שכיבדוהו בלחם הקודש, ומשהלה לא הצליח לבולעו, הוצא הלחם מפיו והושלך לאש. לאחר-מכן, לחם הקודש התגלה בלתי מאוכל, וכנסייה נבנתה במקום הנס. לאחר בנייתה, עולי רגל נהרו למקום, והם זיכו את תושבי העיר בהכנסות נוספות.
בשלהי ימי הביניים תושבי העיר החלו לבנות בתים גדולים, ונוצר הצורך להתאים את מקורות המים לכך. לכן החלו להשקיע אגודות של קורות עץ לתוך שכבה עמוקה בחול. במחצית המאה ה-15 כבר הייתה תקנה שחייבה את החלפת קורות העץ הדליקות בציפוי אבן.
המאה ה-16 וה-17
בתחילת המאה ה-16 מרדו תושבי ארצות השפלה בפיליפה השני, מלך ספרד. מרד זה נבע הן מוואקום פוליטי שנוצר באזור עקב החולשה של האצילים הספרדיים המקומיים, והן מחוסר הסבלנות הדתית של הספרדים. בנוסף, ספרד הייתה לסמל הקתוליות, ואילו הקלוויניזם השיג את עמדת הכוח החזקה ביותר בעיר. עוצמתם הגדולה של הקלוויניסטים כוונה נגד הכנסייה הקתולית, שספרד הייתה מגינתה. בתחילת המרד תמכה אמסטרדם בספרדים, אולם במהלכו שינתה את נאמנותה ותמכה בויליאם הראשון מאורנג'. מרד זה התפתח והפך למלחמת שמונים השנים ובסוף קיבלה הולנד את עצמאותה.
אחת התוצאות של המלחמה היא החלפת השמרנות וחוסר הסבלנות הדתית שנבעה מספרד, בגישה הולנדית סבלנית כלפי דתות אחרות, בעיקר בעיר אמסטרדם, אף שבאותה עת הייתה העיר ברובה נוצרית קתולית. תוצאה אחרת ולא פחות חשובה מבחינת העיר הייתה הקמת "הרפובליקה של הפרובינציות המאוחדות", כאשר הולנד הייתה הפרובינציה החשובה והעשירה ביותר, ואמסטרדם העיר החשובה ביותר.
בשנות השבעים של המאה ה-16 גורשו השליטים הקתוליים של העיר תוך השלכתם לסירה בטקס סמלי. לאחר-מכן הותר להם בסתר לחזור העירה. הקלוויניסטים החרימו את כל נכסי הכנסייה הקתולית שבעיר, והפכו מבנים דתיים למבנים חילוניים. הפולחן הקתולי נאסר להלכה, אך בפועל שליטי העיר העלימו עין מהפולחן הקתולי, ואילו הקתולים מצידם לא החצינו את פולחנם.
במאה ה-17 החל תור הזהב של אמסטרדם, ובמאה זו העיר נחשבה כעיר עם רמת הרווחה הגדולה ביותר בעולם. תהליך צמיחת נמלה של אמסטרדם התפתח לאחר שנמל אנטוורפן, שנפל בידי הספרדים, נהרס בחלקו, ונמל אמסטרדם החליף חלק מפעילותו. ספינות העיר הפליגו לים הבלטי, לצפון אמריקה, לאינדונזיה, לברזיל, ולאפריקה וייצרו רשת מסחר בינלאומית. לסוחרי העיר היה את הנתח הגדול ביותר בשתי חברות הסחר חברת הודו המזרחית ההולנדית וחברת הודו המערבית ההולנדית. סוחרי אמסטרדם ייבאו לעיר סחורות מכל העולם, והחלו בפעולות מסחריות שהובילו מאוחר יותר להתפתחות המושבות ההולנדיות. העיר גדלה ונבנו תעלות חדשות סביב העיר הישנה. העיר הפכה למרכז הכלכלי של אירופה (תפקיד שמאוחר יותר נטלה העיר לונדון).
הבתים נבנו בצורה אופיינית - גגות מחודדים בארבע צורות שונות, כגון: מדרגות, פעמון ועוד. בתקופה זו פעל בעיר הצייר רמברנדט.
הצלחתם הכלכלית ופילוסופיות פרוטסטנטיות הביאו לכך שתושבי העיר האמינו שהם ממלאים ייעוד נעלה בעולם. תושבי העיר קיבלו על עצמם לעזור לעניים, ואכן היו עניים רבים בעיר בתקופה שלפני המהפכה התעשייתית. תושבי העיר הקימו אגודות צדקה רבות, ובתי-ספר עבור ילדים מהמעמדות הנמוכים כדי שלא ילכו לפשע. כמו כן, תושבי העיר דאגו להיגיינה ולניקיון בכל חלקי העיר. במאה ה-18 הוצאה להורג הייתה פסק דין נדיר במערכת המשפט בעיר. בדומה לכך, השופטים העדיפו להמיר את עונש המלקות בעבודות שירות יצרניות.
המאה ה-18 וה-19
במאות ה-18 וה-19 החלה העיר לאבד מעושרה. המלחמות בין הולנד לבריטניה וצרפת פגעו בסחר של העיר, שהגיע לשפל בתקופת מלחמות נפוליאון. חברת הודו המזרחית ההולנדית נקלעה לקשיים חמורים, וצומצמה פעילותה של חברת הודו המערבית ההולנדית. חלק מהתעשיות עברו לערים אחרות באזור, בהן היה כוח עבודה זול יותר. בעיר פרצו מרידות נגד חוכרי המיסים. על-אף ירידת עושרה של העיר, רמת החיים של בני השכבות הנמוכות בה המשיכה להיות גבוהה יחסית, ומוסדות העזרה הסוציאליים המשיכו להיות מאורגנים היטב ותרמו תרומה רבה לעניים. העיר הייתה מגוונת מאוד מבחינה אתנית, והסובלנות הרבה המשיכה להתקיים. האידאולוגיה המהפכנית בתקופת המהפכה הצרפתית לא פסחה על אמסטרדם, ונוצרה תנועה דמוקרטית בעיר שפנתה לממשלה הצרפתית החדשה בבקשה לעזרה בהפלת המשטר הישן בעיר. הצרפתים התקבלו ב-1795 כמשחררי העיר.
מצב העיר השתפר לאחר שנוסדה ממלכת הולנד בשנת 1815. במחצית הראשונה של המאה ה-19 אמסטרדם השלימה את תיעושה, והפכה למודרנית. היצע העבודה בעיר הביא להגירה המונית של כפריים אל העיר ולהכפלת אוכלוסייתה. מצב הדיור במרכז העיר הלך והדרדר, ומשפחות שלמות נאלצו להתגורר בבתים קטנים, חשוכים, בתנאי צפיפות וללא תנאים סניטריים. שכונות חדשות הוקמו לפועלים שזרמו לעיר ולבני המעמד הבינוני, אך אלו לא סיפקו את מגוריהם של חצי מיליון התושבים. בתקופה זו נבנו מוזיאוני העיר, תחנת סנטרל, וכן קווי ההגנה של אמסטרדם, מערך של 45 מעוזים סביב העיר. בתקופה זו פעל לתכנון העיר היהודי שמואל צרפתי.
בסוף המאה ה-19 הגיעה המהפכה התעשייתית השנייה לאמסטרדם, ונבנתה "תעלת אמסטרדם - ריין" על מנת לקשר בין העיר אמסטרדם לבין נהר הריין. כמו כן נחפרה "תעלת נורדזיי" אשר חיברה את העיר עם הים הצפוני. תעלות אלו הובילו לצמיחה בסחר וגידול בעושרה של העיר. הרכבת הראשונה עשתה את דרכה מהעיר להארלם בשנת 1839. תחנת הרכבת המרכזית הפכה את העיר ממרכז תנועה ימי למרכז של רשת מסילות ברזל. תקופה זו מכונה "תור הזהב השני של אמסטרדם".
במאה ה-20 וה-21
בשנת 1932 נשלמה הקמת סכר אשר הפריד את ים זאודר מהים הצפוני והפך אותו לאגם שנקרא כיום אייסלמר - אגם אייסל, ובכך למעשה נותקה אמסטרדם מהים.
בשנות ה-80 של המאה ה-20 חולקה העיר ל-15 רבעים אדמיניסטרטיביים אשר קיבלו סמכויות שלטון מקומי שהיו קודם בידי עיריית אמסטרדם. הרעיון העומד מאחורי חלוקה זו - לקרב את השלטון אל התושבים. ב-1987 בחר אותה האיחוד האירופי להיות "בירת התרבות של אירופה" במשך השנה.
בשנות ה-90 של המאה ה-20 התפתח הסחר הכלכלי של העיר, ומרכז העיר העתיק שופץ וחודש.
במהלך העשור הראשון של המאה ה-21 גדלה האבטלה באמסטרדם. כמו כן החלו חיכוכים בין ההולנדים לבין המהגרים הרבים שהגיעו לעיר החל משנות ה-80 של המאה ה-20. הרצחו של במאי הסרטים תאו ואן גוך החריף חיכוכים אלה והגביר את העוינות כלפי המיעוטים האתניים, ובעיקר כלפי המוסלמים.
במהלך העשור השלישי של המאה ה-21, החלה תוכנית עתירת ממדים לחיזוק הגשרים וקירות התעלות בעיר.
כיום אמסטרדם היא הבירה העסקית והפיננסית של הולנד. היא אחת מערי העולם המובהקות ביותר באירופה, לאחר לונדון, פריז, מילאנו, מוסקבה, פרנקפורט ומדריד. רבים מהבנקים ומהחברות הגדולות בהולנד, בחרו בעיר כמקום מושבן של הנהלותיהם.
אקלים
אמסטרדם נהנית מאקלים ממוזג-ימי (Cfb בשיטת קפן). לים הצפוני יש השפעה רבה על אקלים העיר. הטמפרטורה בעיר מתונה יחסית לקו הרוחב בו העיר שוכנת. לרוב הטמפרטורה אינה יורדת מתחת לאפס מעלות צלזיוס, ונדיר שהטמפרטורה יורדת מתחת לחמש מעלות מתחת לאפס. הקיץ חמים בעיר, אך לא חם. שכיחותה של טמפרטורה של 30 מעלות צלזיוס או יותר מזה היא כשלושה ימים בשנה. משקעים יורדים במשך 175 יממות בשנה. מאוקטובר ועד מרץ לחות גבוהה, שמיים מעוננים, טפטוף וגשם אנגלי קל שכיחים מאוד. רק שקע ברומטרי עמוק גורם מדי פעם למשקעים משמעותיים אך קצרים, עם רוחות סוערות. כמות המשקעים השנתית בעיר היא כ-750 מ"מ.
דמוגרפיה
בתחילת המאה ה-16 מנתה אוכלוסיית העיר כ־12,000 איש, ועד סוף המאה האוכלוסייה גדלה במהירות ומנתה 50,000 איש.
אמסטרדם סבלה ממגפה בשנים 1623–1625, בשנים 1635–1636, בשלישית בשנית 1655, ושוב בשנת 1664. המגפה גבתה את חייהם של 10% מתושביה. עם זאת, האוכלוסייה של אמסטרדם עלתה במהלך המאה ה-17 בעיקר באמצעות ההגירה מ-50,000 ל-200,000 נפש.
במחצית השנייה של המאה ה-19 אוכלוסיית העיר הכפילה את עצמה והגיעה לחצי מיליון איש. בסוף שנת 2022, מנתה אוכלוסיית מטרופולין אמסטרדם מונה כמיליון ו-456 אלף נפש ובעיר עצמה נמנו כ-918 אלף תושבים.
יהודים באמסטרדם
בעת גירוש ספרד בשנת 1492 נמלטו חלק מיהודי ספרד לפורטוגל. אולם אף בפורטוגל המשיכו היהודים לסבול את רדיפות האינקוויזיציה וחלקם נאלצו להתנצר. מאה שנה לאחר גירוש ספרד, הגיעו לאמסטרדם צאצאי האנוסים מספרד ופורטוגל. באותה תקופה נלחמה הולנד בספרד, ולכן העדיפו היהודים שבאו מחצי האי האיברי, לקרוא את קהילתם "הקהילה הפורטוגזית" ולא הקהילה הספרדית.
החל מהמאה ה-17, הגיעו להולנד יהודים ממרכז וממזרח אירופה, ובמהרה יסדו קהילה יהודית אשכנזית אשר הייתה לקהילה היהודית הגדולה ביותר באמסטרדם ובהולנד.
כיום חיים בהולנד כ-52,000 יהודים, מתוכם בין 25,000-20,000 באמסטרדם. הקהילה הפורטוגזית מונה כ-600 חברים, ורוב חבריה, כמו רוב חברי הקהילה האשכנזית, גרים מחוץ למרכז העיר.
שלטון מקומי
במאה ה-17 השלטון בעיר התבסס על מערכת של ארבעה ראשי-עיר. רסן השלטון הוחזק בידי אנשים מעטים, כאשר משרותיהם משולבות האחת בשנייה באופן ששמר את מרבית הסמכויות אצלם, ומנע העברת הכוח לאנשים אחרים. כדי לקבל זכות אזרחות בעיר היה צריך לבחון את עושרו של האדם, וברוב המקרים רק לסוחרים היו התנאים לקבל אזרחות.
עד שנת 1813 אמסטרדם הייתה עיר עצמאית או עצמאית למחצה בתקופות אחרות. משנה זו, בה גורשו הצרפתים מהאזור, ארצות השפלה הפכו למונרכיה חוקתית תחת שלטונו של וילם הראשון, מלך הולנד. בירת הממלכה הייתה אמסטרדם. שינוי זה הביא את העיר להיות חלק ממדינה, וגרם לכפיפותה לפיקוח ולמדיניות המדינה. מושב הממשלה נקבע בהאג.
הרובע "אמסטרדם נורד" (צפון אמסטרדם) מופרד מיתר חלקי העיר על ידי נהר האיי (IJ).
מאז שינוי שהתקיים בשנת 2010 לאמסטרדם שמונה רבעים, המכסים את כל חלקיה. רובעי אמסטרדם החדשים הם:
השכלה
בעיר 3 גימנסיות בהן לומדים לימודים קלאסיים ואפילו לטינית ויוונית עתיקה. חרף התפיסה שהגימנסיות תיסגרנה היות שהן מוסדות אנכרוניסטיים, הן צוברות תאוצה בשנים האחרונות, ומספר תלמידיהן גדל.
רוב התיכונים בעיר מציעים מגוון רמות לימוד באותו בית-ספר.
תחבורה אווירית
נמל התעופה סכיפהול, השוכן במרחק של 12 ק"מ בלבד מהעיר, הוא שדה התעופה הרביעי בגודלו באירופה, בו עוברים למעלה מ-40 מיליון נוסעים בכל שנה.
תחבורה ציבורית
באמסטרדם פועלים חמישה קווי הרכבת התחתית של אמסטרדם. בנוסף רשת ענפה של חשמליות (טראם) ואוטובוסים. בעיר גם תחבורה ציבורית על-פני המים.
לחברת האוטובוסים יורוליינס יש קווים מהעיר ליעדים בכל רחבי אירופה.
אופניים
בזכות המבנה המישורי של העיר, אמסטרדם היא אחת הערים הידידותיות בעולם לרוכבי אופניים, עם מתקנים מיוחדים לאופניים, ושבילים רבים המיועדים לרוכבים. הרכיבה על האופניים בעיר מאפיינת את כל השכבות הסוציו-אקונומיות שבעיר. בשנת 2006 היו כ-2,000,000 אופניים בעיר.
תחבורה פרטית ממונעת
הנסיעה במכונית פרטית במרכז העיר לא כדאית בשל ריבוי רחובות חד-סטריים, כמות רוכבי האופניים הרבה ויוקר החנייה.
שיט
אמצעי תחבורה נפוץ נוסף הוא שיט בסירות פרטיות או ציבוריות בתעלות הרבות של העיר, שאורכן הכולל הוא כ-95 ק"מ. בכל שנה נמשים מהתעלות כ-15,000 זוגות אופניים שנפלו אליהן והם מפריעים לתנועת הסירות. העירייה מפעילה ספינות מיוחדות עם מנופים לביצוע "דיג האופניים".
כלכלה
אמסטרדם היא הבירה הכלכלית של הולנד, ונחשבת לאחת מערי העסקים המרכזיות של אירופה. רבים מהבנקים ומהחברות הגדולות בהולנד בחרו באמסטרדם כמקום מושבן של הנהלותיהם. בין היתר יושבות בעיר ההנהלות הראשיות של חברות הענק יוניליוור, TomTom, פיליפס, הייניקן ועוד. חברות נוספות שאינן הולנדיות קבעו גם הם בה את מקומן בשל המס הנמוך.
כלכלת העיר ממשיכה לצמוח בקצב גבוה, וב-2016 צמחה כלכלתה ב-3%, יותר מכל ערי הולנד. שיעור האבטלה באמסטרדם נכון ל-2016 עומד על 7.7%.
אחד מהענפים המרכזיים בכלכלת העיר הוא ענף התיירות. אמסטרדם מושכת אליה יותר מעשרה מיליון תיירים בכל שנה. ב-2022 החליטו פרנסי העיר כי חלק מהתיירים הרבים פוגמים בעיר ולכן הוחלט לפעול להקטנת מספר התיירים הנכנסים. בין היתר השיקו קמפיין תקשורתי כנגד תיירות מכוונת זנות וסמים של צעירים בריטים.
אמסטרדם נחשבת לאחת מערי העולם המובהקות ביותר באירופה. לפי מדד ה-GaWC, המדרג את ערי העולם, אמסטרדם מדורגת בדירוג "אלפא" הגבוה, הכולל ערים המהוות עוגן כלכלי משמעותי בינלאומי. ב-2012 אמסטרדם דורגה כמקום השני בעולם באיכות המגורים, על פי ה-EIU) Economist Intelligence Unit). היא דורגה גם כעיר החמישית באירופה שבה כדאי למקם עסק בינלאומי, אחרי לונדון, פריס, פרנקפורט וברצלונה.
ב-24 ביולי 2014 ICANN העניקה לעיריית אמסטרדם אישור הפעלת סיומת אינטרנט .amsterdam.
היתוך גרעיני
היתוך גרעיני (באנגלית: Nuclear fusion) הוא תהליך שבו גרעיני אטומים מתמזגים לגרעין גדול יותר. תהליך זה כרוך בפליטת אנרגיה רבה, והוא מתרחש בכוכבים ובפצצת מימן.
התהליך
ההיתוך הגרעיני המתרחש במרכזם של כוכבים, הוא שגורם להם להקרין אנרגיה לסביבתם הרחוקה במשך מיליארדי שנה. על אף שהתהליך מפיק אנרגיה רבה, הוא אינו מתחיל באופן ספונטני, אלא דורש אנרגיה תחילית רבה. אנרגיה זו נוצרת מהדחיסה הכבידתית בכוכבים.
בעת ההיתוך הגרעיני שמתרחש בשמש יש שרשרת תהליכים (שרשרת פרוטון-פרוטון):
מאחר שמסת גרעין ההליום (4He) הנוצר קטנה מזו של ארבעה פרוטונים, ההפרש משתחרר בצורת אנרגיה של 26.7 MeV. זהו מקור האנרגיה של השמש.
היתוך שני גרעיני מימן דורש אנרגיה רבה בשל דחייתם החשמלית הטבעית. אנרגיה כזו לא קיימת בשמש, אך ההיתוך מתרחש בכל זאת בשל תופעת המנהור הקוונטי, המאפשרת הופעה של חלקיקים משני צדי מחסום פיזי או אנרגטי.
בכוכבים זקנים יותר בהם אזל המימן, מתרחשות תגובות בהן גרעיני הליום מתמזגים לגרעיני פחמן, ואף לגרעינים יותר כבדים, עד ברזל, היסוד הכבד הראשון שבו להיתוך גרעיני אין כל תועלת. לאחר זמן רב, הכוכב צובר כמות ברזל גדולה מאוד, הלחץ מההיתוך הגרעיני נחלש רבות ועקב כך מתפוצץ. הברזל משתחרר מהכוכב ומתפרק בחלל לכל שאר החומרים האחרים כולל את יסודות החיים.
היתוך גרעיני מתרחש גם בעת פיצוץ פצצת מימן. כדי להתחיל אותו כוללת הפצצה גם פצצת אטום, שמספקת את האנרגיה הדרושה להתחלת התהליך. אנריקו פרמי הגדיר את השמש כ"פצצת מימן טובה".
בעשורים האחרונים נעשים ניסיונות לרתום אנרגיה זו בתהליך מבוקר של "היתוך גרעיני קר", כלומר היתוך גרעיני הנעשה בטמפרטורה שאינה גבוהה במידה חריגה, לשם ייצור אנרגיה. אף שהוכרז בעבר מספר פעמים על הצלחה במימוש תהליכי היתוך קר, כל הניסיונות לחזור על הניסויים נכשלו. בקהילת הפיזיקה מוסכם שאין כל תהליך ידוע של היתוך קר.
כור היתוך גרעיני
מאז שנות ה-50 של המאה ה-20, ניסו חוקרים ברחבי העולם להפיק אנרגיה מהיתוך גרעיני, כך שהאנרגיה שמושקעת בהיתוך תהיה קטנה מהאנרגיה המתקבלת בעת הפעלת כור היתוך גרעיני.
ב-1 ביולי 2005, התקבל אישור לבניית כור מחקר בינלאומי גדול בצרפת על בסיס היתוך גרעיני. הכור אמור להפיק בסופו של דבר כמויות גדולות של אנרגיה לאורך זמן ממושך, אך לא ישמש לייצור חשמל אלא למחקר בלבד. בניית הכור, אשר זכה לשם איטר (ITER) (בעבר היו אלו ראשי התבות - International Thermonuclear Experimental Reactor, אך כיום זהו שמו המלא, ופירושו בלטינית "הדרך"), תוכננה מראש להסתיים עד שנת 2020, ועלותו הוערכה בכ־7 מיליארד דולר. בפועל, חרג המיזם הן מלוח הזמנים הצפוי והן מתקציבו, ובנייתו צפויה להימשך לפחות עד 2026.
ההיתוך הצפוי להתקיים ב-ITER מבוסס על היתוך של דאוטריום (המופק ממי הים) וטריטיום ההופכים לגרעין של הליום ומשחררים נייטרון אחד. הנייטרון פוגע במעטפת עבה של ליתיום 7 העוטפת את הכור והופך גרעין של ליתיום לגרעין של הליום ולגרעין של טריטיום שמוחזר לכור לצורך שימוש בהיתוך נוסף בהמשך, וכן נפלט בתהליך נייטרון שעשוי לייצר עוד גרעין של טריטיום. כך שהדלק לתהליך הוא למעשה דאוטריום וליתיום 7, שני חומרים המצויים בשפע עצום על פני כדור הארץ.
ב-5 בדצמבר 2022 השיגו חוקרים במעבדה הלאומית הפדרלית לורנס ליברמור בקליפורניה, פריצת דרך בתחום היתוך אינרציאלי. הם הצליחו לייצר תגובת היתוך גרעיני, שהביאה לרווח נטו באנרגיה, כלומר שכמות האנרגיה שיוצרה בהיתוך גדולה מזו שהושקעה כדי לייצר אותה.
באוגוסט 2023 הכריזו מעבדות לורנס ליברמור האמריקאיות כי הצליחו שוב ליצור אנרגיה מהיתוך מימני: 3.15 מגה ג'ול בהשקעה של 2.05 מגה ג'ול.
ברנדן מארי
ברנדן מארי (באנגלית: Brendan Murray; נולד ב-16 בנובמבר 1996) הוא זמר אירי, וחבר לשעבר בלהקה "HomeTown".
מארי שימש נציג אירלנד לאירוויזיון 2017 שנערך בקייב, עם השיר "Dying to Try". מארי הופיע בחצי הגמר השני שנערך ב-11 במאי, כתשיעי בסדר ההופעות, אך לא העפיל לגמר.
ברנדון השתתף בעונה ה-15 של אקס פקטור בריטניה (The X-factor UK) העפיל עד לחצי הגמר אך לא עלה לגמר.
המלכודת (סרט)
המלכודת (אנגלית: Elephant Song) הוא סרט דרמה קנדי משנת 2014 בבימויו של צ'ארלס בינאם ובכיכובם של ברוס גרינווד, קסבייה דולן, קתרין קינר וקארי-אן מוס. התסריט הוא עיבוד קולנועי ממחזה באותו השם; את שניהם כתב ניקולס בילון. הסרט הוקרן בהקרנת בכורה בפסטיבל הסרטים הבינלאומי בטורונטו בשנת 2014. הסרט יצאה לאקרנים בישראל רק ב-18 באוגוסט 2016, בשם שונה מהשם המקורי.
תקציר העלילה
מייקל מתאר בפני ד"ר גרין את נסיבות השהות הכפויה שלו בבית החולים הפסיכיאטרי, תוך כדי רמיזת ליחסי רופא-מטופל פסולים, וכן יחסי אהבה-שנאה מוזרות עם האחות הראשית. התכסיסים של מייקל כוללים גם ניסיון לנהל משא ומתן לשחרורו המוקדם מבית החולים, בתמורה למסירת פרטים אודות נסיבות היעלמותו של ד"ר לורנס. לאחר הופעתו של ד"ר לורנס הנעדר, מייקל משכנע את ד"ר גרין להעניק לו קופסת שוקולדים כפרס. בהיותו אלרגי לאגוזים, מייקל מת בידיו של הרופא והאחות הראשית לאחר שאכל מספר שוקולדים. זריקת אדרנלין וניסיונות ההחייאה של הרופא והאחות לא מצליחים להציל את חייו של מייקל.
נס הדגים
נס הדגים או נס ריבוי הדגה הוא שניים מניסי ישו המתוארים ב. על פי המסופר, ישו ביצע ניסים אלו ב, ושבמהלכם פגש את השליחים לאחר שאלה לא הצליחו בדיג, הורה להם להשליך את רשתותיהם אל מי האגם ואלה נמלאו דגים באורח ניסי. על אף הדמיון בין שני הניסים, הם נבדלים זה מזה בעיקר בכך, שהראשון אירע בעת משרתו של ישו עלי אדמות, והשני לאחר קומו מן המתים. באמנות נבדלים שני הניסים בכך, שבראשון יושב ישו בסירה בעוד שבשני הוא ניצב על החוף.
הנס הראשון
הנס הראשון התרחש סמוך לכפר נחום, בעת שישו נשא דברים בפני העם, ובעקבותיו חברו אליו השליחים והלכו אחריו:
כנסיית פטרוס הקדוש בטבריה מוקדשת לנס זה.
הנס השני - לכידת 153 דגים
בפרק 21 החותם את הבשורה על-פי יוחנן, מסופר כי השליחים יצאו לדוג בכנרת בלילה, אך לא לכדו דבר עד אור יום. ישו אשר קם מן המתים נגלה להם על החוף בבקר אך הם לא הכירוהו. ישו צעק לעברם מן החוף, האם הצלחתם לדוג דגים כלשהם? כאשר הם ענו בשלילה מגיב ישו: "השליכו את הרשת לצדה הימני של הסירה ותמצאו". לאחר שעשו זאת, הם העלו ברשתם שלל גדול מאוד של 153 דגים גדולים וכבדים, עד כדי כך שהם לא הצליחו לגרור את הרשת מרוב הדגים. לפי המסורת הנוצרית זהו אחד הנסים של ישו שאירעו לאחר צליבתו ותקומתו מן המתים. המסורת מזהה את התרחשותו של נס זה בכנסיית הבכורה של פטרוס בעין שבע שבצפון-מערב הכנרת.
סיפור הנס
קטע זה היה באופן מסורתי אחת הקריאות הליטורגיות שלאחר חג הפסחא, ודרשות הושמעו עליו בין היתר על ידי אוגוסטינוס מהיפו וג'ון קריסוסטום.
153 דגים
ציון המספר המדויק של 153 דגים שימש מזה זמן נושא לדיון בין מלומדים וחוקרי מקרא שונים., יש שטענו כי למספר 153 יש משמעות עמוקה, כאשר הוצעו השערות סותרות רבות. הוצע למשל שהוא מורכב מסכום החזקה השלישית כל ספרה בודדת במספר 153,כלומר: 13+53+33=153.
בדיון על כמה מההשערות הללו, מציע התאולוג ד.א. קרסון כי "אם למבשר (יוחנן) יש סמליות כלשהי שקשורה למספר 153, הוא הצפין אותה היטב", בעוד שהשערתם של חוקרים אחרים שמציינים "שאין משמעות סמלית למספר 153 הדגים בבשורת יוחנן כ"א 11 זכתה לתמיכה רחבה".
בדברי הימים ב' פרק ב' פסוק 17, מתארים את שלמה המלך כמי שערך מפקד של הגרים: "וַיִּסְפֹּר שְׁלֹמֹה, כָּל-הָאֲנָשִׁים הַגֵּירִים אֲשֶׁר בְּאֶרֶץ יִשְׂרָאֵל, אַחֲרֵי הַסְּפָר, אֲשֶׁר סְפָרָם דָּוִיד אָבִיו; וַיִּמָּצְאוּ, מֵאָה וַחֲמִשִּׁים אֶלֶף, וּשְׁלֹשֶׁת אֲלָפִים, וְשֵׁשׁ מֵאוֹת ". ככל הנראה אין קשר בין הדברים.
המשמעות הסמלית
נס לכידת 153 הדגים בא זמן קצר לפני הפרידה הסופית של ישו מתלמידיו, באותה הזדמנות אשר בה ישבו יחד סביב למדורה ולאחר שסעדו את ליבם, ממנה ישו את שמעון פטרוס להיות השליח שינהיג את שאר השליחים והתלמידים לאחר שיפרד מהם יינשא לשמים, אל אלוהים, עתיק היומין (דניאל ז' 14-13, בשורת יוחנן כ"א 15–19). השליחים אמורים להמשיך להפיץ את הבשורה וישו דואג להנהגת המשך. לכידת שלל הדגים נועדה לשמש להם מופת לכך שהם עתידים "לדוג" בני אדם, כלומר לגרום להם להישמע לבשורה, להאמין ולהיוושע, בדיוק כפי שהבטיח להם בתחילת דרכם המשותפת להיות "דייגי אנשים" (בשורת מתי ד' 18–22, בשורת מרקוס א' 16–20, בשורת לוקס ה' 1–11).
עונת 2015 בגביע ליברטדורס
עונת 2015 בגביע ליברטדורס הייתה העונה ה-56 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-3 בפברואר 2015 והתחרות הסתיימה ב-5 באוגוסט 2015. בתחרות השתתפו 38 קבוצות מכל מדינות חברי הארגון ומקסיקו.
התחרות הסתיימה בניצחון של ריבר פלייט, וזאת בפעם השלישית בתולדות המועדון.
מתכונת התחרות
בתחרות השתתפו 38 קבוצות:
בתחילה 12 קבוצות (1 מכל המדינות המשתתפות ו-2 מברזיל) התחרו על 6 מקומות במשחקי הבתים. בשלב הראשון הקבוצות חולקו ל-8 בתים, ושתי קבוצות מכל בית העפילו לשלב השני. החל מהשלב השני הקבוצות שיחקו בשיטת נוקאאוט.
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.
הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.
פרסי בחירת הנוער 2010
טקס פרסי בחירת הנוער לשנת 2010 התקיים ב-8 באוגוסט 2010 באמפיתיאטרון גיבסון שבקליפורניה ושודר בערוץ פוקס. את הטקס הנחו הזמרת קייטי פרי וצוות שחקני הסדרה "Glee"; מארק סאלינג, קורי מונטית', כריס קולפר וקווין מק'הייל. לאורכו של הטקס הופיעו האומנים ג'ייסון דירולו, טרווי מקוי, ברונו מארס, קייטי פרי, ג'סטין ביבר ודידי דרטי מאני.
איירפודס
אייר פודס (באנגלית: AirPods) הן אוזניות בלוטות' אלחוטיות המיוצרות על ידי חברת אפל. האוזניות מתמקדות בחוויית המשתמש, ומציעות מגוון תכונות, לדוגמה: הסרת אוזניה אחת מהאוזן משהה את המוזיקה ולהפך, ונגיעה כפולה על האוזנייה תפעיל את העוזרת Siri. כדי ליהנות ממירב הפונקציונליות של האייר פודס, נדרש אייפון עם מערכת הפעלה iOS 10.2 ומעלה, מחשב מק עם מערכת הפעלה macOS Sierra ומעלה, או Apple Watch עם מערכת הפעלה 3 WatchOS ומעלה. האוזניות מסונכרנות באופן אוטומטי באמצעות iCloud, כך שהמשתמש יכול לעבור בקלות בין מכשירים שונים של חברת אפל. הן יכולות לנגן אודיו גם באמצעות Bluetooth 4.0 ומעלה, כך שניתן להשתמש בהם עם מכשירי אנדרואיד.
מאפיינים עיקריים
האוזניות מגיעות עם שבב ייחודי בשם W1 אשר מסייע לייעל את השימוש בסוללה. השבב יודע גם להתמקד בקול מהמיקרופונים ולסנן רעשים. האוזניות מכילות חיישן מגע שמאפשר מענה לשיחות, ושימוש בעוזרת הקולית סירי. הסוללה מחזיקה 24 שעות המתנה ו-5 שעות שימוש רצוף. 15 דקות טעינה יספקו ל-3 שעות של שימוש. האוזניות מאוחסנות ונטענות בתוך קופסה ייעודית, שנטענת באמצעות כבל Lightning. הקופסה מכילה שבב GPS, ובמקרה של אבדה ניתן לדעת את המיקום של הקופסה בעזרת אחד המכשירים המסונכרנים לאוזניות.
הדיוויזיה ה-236 (האימפריה הגרמנית)
הדיוויזיה ה-236 (בגרמנית: 236. Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה.
היסטוריה
הדיוויזיה הוקמה ב-4 בינואר 1917, ולמפקדה מונה גאורג מיהרי. במהלך שנת 1917 היא השתתפה בקרב אראס ובקרב איפר השלישי, ובשנת 1918 היא השתתפה במתקפת האביב ובמתקפת מאה הימים. לאחר המלחמה חזרה הדיוויזיה לגרמניה, וב-12 בינואר 1919 פורקה הדיוויזיה.
מכתש גייל
מכתש גייל הוא מכתש פגיעה שנמצא בסמוך לקו המשווה של מאדים. המכתש נקרא על שם וולטר פרדריק גייל (Walter Frederick Gale), אסטרונום חובב בן המאה ה-19, שצפה רבות במאדים. המכתש נבחר לאתר הנחיתה של הרובר קיוריוסיטי. קוטרו כ-154 ק"מ. גילו המוערך – בין 3.5 ל-3.8 מיליארד שנים. במרכזו מתנשא הר שארפ, שגובהו 5,500 מטר. בין שפתו הצפונית של המכתש ומורדותיו הצפוניים של ההר ישנו מישור, בו נחת הרובר כיוון שהוא נמוך גאוגרפית. משערים שיהיה אפשר למצוא בו עדויות למים בהיסטוריה הגאולוגית של מאדים. רובר קיוריוסיטי של נאס"א אסף עוד עדויות לאגם מלוח עתיק שפעם קיפל את שולי מכתש גייל לפני כ-3.7 מיליארד שנה.
הנרי האנטר הול
הנרי האנטר הול (באנגלית: Henry Hunter Hall; נולד ב-5 באפריל 1997) הוא שחקן אמריקאי.
ביוגרפיה
האנטר הול נולד ב-5 באפריל 1997 בלוס אנג'לס, קליפורניה, בנם של השחקן וונדי קרטיס-הול (אנ') ושל הקולנוענית קאסי למונס. דודו הוא מעצב האופנה קיוואן הול (אנ').
הוא הופיע כתינוק בסרטו של אביו משנת 1997, "גרידלוק'ד" בכיכובם של טים רות' וטופאק.
קריירה
בשנת 2019, גילם את וולטר בסרט הקולנוע שביימה אימו "הארייט", על חייה של הארייט טאבמן. באותה שנה גילם את ג'רמיין במיני-סדרה עטורת השבחים "כשהם רואים אותנו", פרי יצירתה של אווה דוברני אותה הפיקה עבור נטפליקס, ומבוססת על אירועים אמיתיים הידועיים בתור פרשת האצנית בסנטרל פארק.
בשנת 2020 גילם את שרמן "לחיים" ג'ונסון בסדרת הטלוויזיה "הציידים" מבית אמזון פריים וידאו, לצד אל פצ'ינו, לוגאן לרמן, קרול קיין ולנה אולין.
Runaway Horses
Runaway Horses (בעברית: סוסים בורחים) הוא אלבום האולפן השלישי של הזמרת-יוצרת האמריקאית בלינדה קרלייל. האלבום יצא לאור ב-3 באוקטובר 1989, על ידי חברות התקליטים וירג'ין רקורדס ו-MCA רקורדס. מתוך האלבום יצאו שישה סינגלים.
עם יציאתו נכנס האלבום אל המקום הרביעי במצעד האלבומים הבריטי.
רקע והצלחה
ב-AllMusic זכה האלבום לביקורת חיובית, בה נאמר כי מדובר ב-"אלבום טוב ואף חביב, אך כזה שלא מצליח להשתוות ל-Heaven on Earth". האלבום נחת במיקום נמוך במצעד הבילבורד 200, אך לאחר כמה שבועות במצעד, הצליח להגיע אל המקום ה-37. בסך הכל, צעד האלבום במצעד במשך 25 שבועות, תוך שקיבל מטעם איגוד תעשיית ההקלטות האמריקאי את תואר הזהב, על מכירות של למעלה מחצי מיליון עותקים במדינה.
במצעד האלבומים הבריטי התברג האלבום בשבוע צאתו במקום הרביעי. במהלך 18 חודשים שהה האלבום במצעד, תוך שחווה שם עליות ומורדות. בשנת 1990, הצליח האלבום להיכנס אל העשירייה הפותחת במצעד בשנית. במרוצת השנים, קיבל האלבום את תואר הפלטינה מטעם איגוד תעשיית ההקלטות הבריטי, על מכירות של למעלה מ-300,000 עותקים במדינה, דבר אשר הופך אותו לאחד מאלבומיה הנמכרים ביותר של קרלייל במדינה.
היפה והחיה 2: חורף קסום
היפה והחיה 2: חורף קסום (באנגלית: Beauty and the Beast: The Enchanted Christmas, "היפה והחיה: חג המולד המכושף") הוא סרט הנפשה משנת 1997 שהופק על ידי Disney Television Animation ו-Disney Video Premiere ויצא ישירות לווידאו. הסרט מהווה המשך לקודמו בטרילוגיה. העלילה עוסקת ביפה בל המנסה להחזיר את חג המולד לאחר שהחיה אוסר את החגיגה.
Runaway Horses
רקע והצלחה
האלבום זכה להצלחה גם באוסטרליה והגיע אל המקום השישי במצעד האלבומים של המדינה, תוך שקיבל את תואר הפלטינה הכפולה על מכירות של למעלה מ-140,000 עותקים במדינה. בין היתר, היה האלבום לאלבום ה-24 הנמכר ביותר באוסטרליה בשנת 1990. הסינגל השני מתוך האלבום "La Luna", הצליח להגיע אל העשירייה הפותחת במצעד השירים שבשווייץ.
היפה והחיה 2: חורף קסום
עלילה
תחילת הסרט מתרחשת כשנה אחרי שהקללה נשברת. בל והנסיך עורכים את מסיבת חג המולד בטירה לאנשי הכפר המקומי שזכו לחנינה על תקיפת הנסיך תחת מנהיגותו של גסטון. לומייר ושעוני מתווכחים על מי שהביא את חג המולד בחזרה לטירה, בעוד שגברת תיון מתעקשת להסביר את הסיפור האמיתי מאחורי שיבת חג המולד לטירה.
הסרט עובר לזיכרון ארוך מהעבר, לאחר שהחיה הציל את בל מלהקת זאבים אכזרית, במהלך המאורעות של הסרט הראשון. בל נרגשת לקראת חג המולד, אבל היא בהלם כאשר תושבי הטירה מגלים שהחיה, אסרה את חגיגת חג המולד מאז ומתמיד. בל מוצאת את החיה בחוץ בשלג ומציעה ללמד אותו איך להחליק על הקרח, אבל החיה זועם כאשר הוא מתרסק לתוך השלג.
כאשר בל מחליטה לחגוג את חג המולד, לומייר וצ'יפ מלווים אותה לעליית הגג של הטירה ושם הם פוגשים את אנג'ליק, אחת ממאהבותיו של לומייר שמתנגדת לחגיגת של חג המולד, בשל הקללה של החיה שהתרחשה בחג המולד, כאשר החיה דחה את כניסת המכשפה לטירה. החיה מתייעץ עם המלחין הראשי פורטה העוגב; בניגוד לשאר המשרתים, פורטה מעדיף להישאר בצורה החדשה שלו מאשר להפוך להיות אדם בחזרה על ידי בל, מכיוון שהוא נהנה מההשפעה שלו על כעסו של החיה ורצונו להישאר בן אלמוות.
החיה מתעמתת עם בל בחדר החימום של הטירה, אך הם חלוקי דעות בנוגע לחג המולד. בסופו של דבר בל פוגשת את פורטה שמייעץ לה להסתכן וללכת לחלק העמוק ביותר של היער כדי לכרות עץ ענק בשביל חג המולד. בל הולכת אל היער ומוצאת את העץ, אך היא מגלה שהעץ כמעט בלתי אפשרי לכריתה ובסופו של דבר נופל מתחת למעטה של קרח. החיה שומע על מה שקרה מפורטה והולך לחלץ את בל, שם הוא פוגש את לומייר, שעוני, פייף (החליל הקטן והמתחנף של פורטה), והגרזן. עם זאת, החיה, שיודע כי בל מתכננת את חגיגת חג המולד בניגוד לרצונו, כולא אותה בצינוק.
המשרתים מבקרים את בל, ואנג'ליק מתנצלת על גסות הרוח שלה. החיה מוצא מתנה, ספר מעשיות שבל כתבה ומתחיל לקרוא בו. פועל על פי הכתוב בספר, לב החיה משתנה והוא משחרר את בל לחופשי, ומציע לחגוג את חג המולד למרות הכל. בפחד מלאבד את חיי הנצח שלו על ידי חזרה לצורתו האנושית, כאשר בין בל והחיה תהיה אהבת אמת טהורה לפני נפילתו של עלה הכותרת האחרון (בהתייחס לסרט המקורי), פורטה מתקומם ומשתמש במוזיקה שלו כדי להרוס את הטירה במטרה להרוג את בל והחיה, על מנת להבטיח כי הוא והכל יישארו מכושפים לנצח. החיה מתעמת עם פורטה, אבל המום בקלות על ידי המוזיקה. פייף (שכבר לא נאמן לפורטה) שם לב שהקלידים של פורטה במצב חלש, החיה שובר את פורטה וזורק אותו, מה שגורם לו להתמוטט ולמות. בל, החיה והמשרתים חוגגים את חג המולד ביחד.
הסרט חוזר להווה, כאשר הנסיך לוקח את בל לצד ונותן לה ורד אדום כמתנת חג המולד, ופייף הוא המלחין הראשי החדש.
ביקוש מושרה
ביקוש מושרה (באנגלית: Induced demand) הוא מצב בכלכלה שבו ככל שמגדילים את כמות ההיצע של מוצר מסוים, גם הביקוש אליו עולה. תופעה זו, יוצרת מצב בעייתי שאינו נגמר, כאשר מעלים את כמות ההיצע, גם הביקוש עולה ובכך כמות ההיצע יורדת, לכן נדרש להגדיל יותר את ההיצע, הביקוש גדל עוד יותר וההיצע קטן עוד יותר.
כך למשל כאשר מרחיבים את מספר הנתיבים בכביש, הדבר לא מקטין את כמות הפקקים לאורך זמן מפני שאם זמן הנסיעה בכביש היה כ־10 דקות בשעות העומס, לאחר הוספת הנתיבים הוא ירד. אל המשתמשים בכביש יצטרפו גם נהגים המבקשים לנסוע זמן קטן מ-10 דקות. העלייה בנפח התנועה תגדיל את זמן הנסיעה בחזרה אל 10 דקות ואף יותר.
תופעת הביקוש המושרה, נוצרת כאשר יש אוכלוסייה שמוכנה להשתמש במוצר מסוים בכל מחיר, למשל שימוש בכביש מסוים ללא תלות בזמן הנסיעה. אך ישנה אוכלוסייה נוספת, שמוכנה להשתמש בכביש רק בתנאים מסוימים, למשל כאשר זמן הנסיעה קטן מסף מסוים. הגדלת כמות הנתיבים בכביש גורמת לעוד ועוד אנשים לנסוע בכביש, אנשים שלא נסעו בכביש לפני כן וגורמת רק לעוד יותר פקקים.
על מנת לפתור את התופעה, הפתרון הוא לא הגדלת ההיצע עוד ועוד, אלא הצעת חלופות אטרקטיביות תוך כדי הקטנת ההיצע. במקרה של פקקים בכבישים - הקמה של מערך תחבורה ציבורית יעיל, שבילי אופניים ודרכים נעימות להליכה ברגל, וזאת על חשבון נתיבים ומקומות חנייה. למעשה ישנו עקרון בתחבורה הקובע שזמן הנסיעה ברכב פרטי במקטע מסוים ימשיך לגדול עד שידביק את הזמן הנסיעה בתחבורה ציבורית באותו מקטע. הקטנת ההיצע והצעת חלופות אטרקטיביות תגרום לכך שרק מי שאין לו עוד אופציות ורק מי שמחויב להשתמש במוצר, ישתמש בו.
אירועי הדמים בנובוצ'רקסק
רקע
לצד אירועים אלו, הנהלת מפעל לייצור קטרים שהיה המפעל העיקרי בעיר נובוצ'רקסק הכריזה על הגדלת היקפי תפוקה נורמטיביים. כתוצאה מכך ירדו משכורות העובדים. באחר מאולמות הייצור התרחשה תאונת עבודה שבמהלכה כ-200 עובדים ספגו הרעלה.